ວາລະປະຊຸມຄັ້ງທີ 44 ຂອງຄະນະປະຈຳສະພາແຫ່ງຊາດຊຸດທີ 13 ຈະດຳເນີນແຕ່ວັນທີ 14-16/1
ວາລະປະຊຸມຄັ້ງທີ 43 ຂອງຄະນະປະຈຳສະພາແຫ່ງຊາດ
(ພາບ: TTXVN)
ວາລະປະຊຸມຄັ້ງທີ 44 ຂອງຄະນະປະຈຳສະພາແຫ່ງຊາດ ຫວຽດນາມ ຈະໄຂຂຶ້ນໃນວັນທີ 14/1 ແລະ ເຮັດວຽກຈົນຮອດວັນທີ 16/1, ຄະນະປະຈຳສະພາແຫ່ງຊາດຈະປະກອບຄຳເຫັນກ່ຽວກັບການຮັບເອົາ, ປັບປຸງຮ່າງກົດໝາຍວ່າດ້ວຍການລົງນາມ, ເຂົ້າຮ່ວມ ແລະ ປະຕິບັດສົນທິສັນຍາສາກົນ (ສະບັບປັບປຸງ), ຮ່າງກົດໝາຍວ່າດ້ວຍສຳຜັດຂໍ້ມູນຂ່າວສານ, ຮ່າງກົດໝາຍວ່າດ້ວຍພາສີສົ່ງອອກ, ພາສີນຳເຂົ້າ (ສະບັບປັບປຸງ), ຮ່າງກົດໝາຍວ່າດ້ວຍປັບປຸງເພີ່ມເຕີມບາງຂໍ້ມາດຕາຂອງກົດໝາຍວ່າດ້ວຍອາກອນມູນຄ່າເພີ່ມ, ກົດໝາຍວ່າດ້ວຍອາກອນຈຳໜ່າຍພິເສດ ແລະ ກົດໝາຍວ່າດ້ວຍການຄຸ້ມຄອງພາສີອາກອນ. ທີ່ວາລະປະຊຸມຄັ້ງທີ 44, ຄະນະປະຈຳສະພາແຫ່ງຊາດ ພິຈາລະນາ, ຮັບຮອງເອົາຮ່າງມະຕິກ່ຽວກັບເລື່ອງປະກາດວັນເລືອກຕັ້ງສະມາຊິກສະພາແຫ່ງຊາດຊຸດທີ 14 ແລະ ສະມາຊິກສະພາປະຊາຊົນທຸກຂັ້ນອາຍຸການ 2016 – 2021, ຮ່າງມະຕິກຳນົດລາຍລະອຽດ, ແນະນການຳປະຕິບັດບາງຂໍ້ມາດຕາຂອງກົດໝາຍວ່າດ້ວຍການເລືອກຕັ້ງສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນ ແລະ ບາງບັນຫາສຳຄັນອື່ນໆ.
(ແຫຼ່ງຄັດຈາກ VOV)